**Prilog 1**

**SMART BALKANS:**

**Civilno društvo za povezan Zapadni Balkan**

**Smernice za grant Nacionalne intervencije**

Referentni broj poziva: SB SRB NI 01/22

Rok za podnošenje prijava 15.02. 2023 do 23:59 h

**Pozadina**

Albanija, Bosna i Hercegovina, Crna Gora, Kosovo, Seeverna Makedonija i Srbija kao države korisnice projekta SMART Balkan formiraju geografsku regiju u kojoj su one politički, društveno, kulturno i istorijski povezane.

Osnaživanje kapaciteta organizacija civilnog društva (OCD) u regiji, kroz poboljšanu saradnju između civilnog društva i vlasti te kroz izgradnju regionalnog partnerstva na svim nivoima da bi se povećao uticaj građana u procesu donošenja odluka, doprineće potrebnoj promeni za kreiranjem inkluzivnih zajednica na Zapadnom Balkanu a što će u konačnici promovisati održivi razvoj njihovih društava[[1]](#footnote-2). Učešće civilnog društva u procesu razvoja politika je jedan od najvažnijih osobina evroatlanskih integracija regije. Imajući u vidu da EU integracije nisu samo individualni cilj svake države korisnice, nego cele regije, ovaj projekat teži ka olakšavanju saradnje i umrežavanju na putu ka ostvarivanju pomenutog cilja. Za ovu potrebu, SMART Balkan je kreirao regionalnu shemu granta, kroz kreiranje regionalnih mreža ali će se partnerstva naglašavati gde je god to moguće.

**Ciljevi**

Opšti cilj projekta SMART Balkan je da doprinese jačanju participativnih demokratija i evroatlanskih integracija na Zapadnom Balkanu kroz osnaživanje organizacija civilnog društva i mreža organizacija civilnog društva (OCD) za snažniju i i aktivniju ulogu u stvaranju mirnih i inkluzivnih društava za održivi razvoj u Albaniji, Bosni i Hercegovini, Kosovu[[2]](#footnote-3), Crnog Gori, Severnoj Makedoniji i Srbiji.

**Specifični ciljevi projekta SMART Balkan su:**

* Snažnije, održivije i dinamičnije OCD u šest zemalja regije Zapadnog Balkana
* Razvijena snažna regionalna partnerstva između organizacija civilnog društva sa Zapadnog Balkana sa njihovim kolegama u EU
* Povećana efikasnost uticaja građana i građanki na promene kroz OCD koje promovišu sigurnost i stabilnost i upravljanje u regiji Zapadnog Balkana
* Povećana svest javnosti o važnosti aktivnog učešća civilnog društva u značajnim razvojnim inicijativama u regiji Zapadnog Balkana

**Područja**

Grantovi za Nacionalne intervencije su mehanizam za finansiranje nacionalnih projekata vezanih za sigurnost i stabilnost i upravljanje. Projektni finansirani u okviru nacionalnih intervencija trebaju biti bazirani na relevantnim strategijama/ili politikama, doprinoseći njihovim ciljevima.

Dok će vrstu aktivnosti za podršku gore navedenim prioritetnim oblastima predložiti aplikant, sledeća lista navodi neke od predloga oblasti delovanja koje mogu biti obuhvaćene projektima:

Sigurnost i stabilnost:

* Borba protiv radikalizacije
* Dezinformacije kao sigurnosne pretnje
* Borba protiv trgovine oružjem
* Borba protiv trgovine ljudima
* Cyber kriminal kao destabilizator sigurnosti
* Borba protiv organizovanog kriminala
* Prevencija pranja novca
* Borba protiv terorizma
* Uticaj klimatskih promena na sigurnost i stabilnost u regionu
* Energetska sigurnost
* Spremnost na vanredne situacije
* Interkulturalni dijalog
* Socijalna kohezija, pomirenje i mir
* Sigurnost ljudi (fizička zaštita integriteta osoba)
* Rodna ravnopravnost
* *Cyber* sigurnost
* Zaštita podataka
* Nadgledanje sigurnosnih institucija/ praćenje implementacije politike sigurnosti i stabilnosti

Upravljanje

* Promocija digitalne pismenosti
* Sloboda izražavanja
* Učešće civilnog društva u procesu donošenja odluka
* Borba protiv lažnih vesti
* Evroatlantske integracije
* Digitalizacija
* Reforma javne uprave
* Borba protiv *sive* ekonomije
* Borba protiv korupcije, uključujući korupciju na visokom nivou

**Vremenski okvir za implementaciju projekta**

Trajanje podržane inicijative će biti od **12 do 18 meseci.**

Proces selekcije koncepata projekata primljenih u okviru ovog Poziva za podnošenje prijava je planiran da bude završen do kraja marta 2023. godine a celi proces će biti završen do kraja maja 2023. godine. Početak odobrenih projekata je planiran za jun 2023. godine. SMART Balkan zadržava pravo da promeni vremenski okvir procesa aplikacije, obzirom da period evaluacije može varirati u zavisnosti od broja primljenih aplikacija.

**Finansijski okvir**

Ukupan iznos dostupnih sredstava za distribuciju u okviru ovog poziva za Srbije je 4,887,000 NOK (približno 477,000 EUR) za 10 grantova, sa pojedinačnim iznosima između 306,000 do 543,000 NOK (30,000 - 53,000 EUR).

Finansijsko učešće aplikanta nije traženo ali je dozvoljeno.

**Prihvatljivi i neprihvatljivi troškovi**

Prihvatljivi troškovi za finansiranje su:

* Opšte prihvatljivi troškovi koji su u skladu sa principima dobrog finansijskog upravljanja (principi ekonomičnosti, efikasnosti i efektivnosti)
* Razumni i prihvatljivi prema odobrenom budžetu
* Direktno povezani sa projektnim aktivnostima
* Predstavljeni i podržani validnom dokumentacijom koja jasno pokazuje prirodu troškova
* Nastali tokom projekta, od datuma početka do datuma kraja navedenim u ugovoru

Neprihvatljivi troškovi su:

* Dugovi i troškovi servisiranja duga
* Troškovi nejasne namene (“rezerva”)
* Kupovina zemljišta, zgrada ili vozila
* Troškovi profitabilnih aktivnosti
* Aktivnosti već finansirane kroz druge grantove
* Troškovi nastali pre potpisivanja ugovora ili nakon završetka projekta
* Krediti trećim stranama
* Bilo koji drugi neprihvatljivi trošak definisan u ugovoru o dodeli granta

**Prihvatljive aktivnosti**

Ovo je lista nekih od vrsta aktivnosti koje su prihvatljive za ovu vrstu projekata (moguće su i druge vrste aktivnosti, po predlogu aplikanta):

* Kampanje zagovaranja koje uključuju promotivne i druge materijale i aktivnosti (npr. *policy brief*, istraživanje, video, događaj, performans, medijski proizvodi, angažovanje influensera, isključujući printani promotivni materijal)
* Radne grupe za uspostavu mehanizama i/ili razvoj akcionih planova, strategija, procedura i slično u kojima su angažovani eksperti/ice,

**Prihvatljivost aplikanata**

**Aplikanti moraju biti registrovani[[3]](#footnote-4) na Grants Management Platformi–** [**https://gmp.smartbalkansproject.org/**](https://gmp.smartbalkansproject.org/)

Da li bili prihvatljivi za grant, aplikant mora:

* Biti pravno lice **i**
* Biti neprofitna organizacija **i**
* Biti organizacija civilnog društva[[4]](#footnote-5), koja radi na jednoj ili više tematskih područja relevantnih ovom Pozivu za podnošenje prijava isključujući političke, *faith-based* organizacije i religijske organizacije kao i lokalne branše međunarodnih organizacija **i**
* Biti osnovane u Srbiji **i**
* Biti direktno odgovorne za pripremu i upravljanje projektom, da nisu posrednici

Pravna lica i pojedinci koji se nalaze na Konsolidovanom spisku osoba, grupa i subjekata EU koji podležu finansijskim sankcijama EU (www.sanctionmaps.eu), Kancelarije za kontrolu strane imovine ("OFAC") <https://sanctionssearch.ofac.treas.gov/>, Ministarstva finansija SAD-a i na Spisku sankcija Ujedinjenog Kraljevstva <https://docs.fcdo.gov.uk/docs/UK-Sanctions-List.html> **nisu kvalifikovani** da se prijave na ovaj poziv.

**PROCES PRIJAVE**

Da bi se podržao visok kvalitet prijava i optimizirao proces selekcije, proces aplikacije za grantove Nacionalne intervencije će imati dva koraka:

1. Korak odobravanja koncepta projekta – baziran na Konceptu projekta sa kratkim opisom predloženog projekta. Tim evaluatora/ica i Selekciona komisija će uraditi evaluaciju koncepata projekata, u skladu sa kriterijima datim u Smernicama. Rezultat ovog koraka je uža lista aplikanata koji će biti pozvani da dostave potpunu aplikaciju za grant Nacionalnih intervencija. Broj aplikacija na užoj listi odabranih koncepata projekata treba biti najmanje dva puta veći od broja aplikacija koje će biti podržane grantovima.
2. Korak odobravanja potpune aplikacije – dostavljene potpune aplikacije će pregledati i evaluirati neovisni evaluatori/ce. Nakon evaluacije potpune aplikacije, Selekciona komisija će odlučiti o dobitnicima granta.

**Broj aplikacija i grantova po aplikantu**

Aplikant **ne može** podneti više od **jedne** aplikacije u okviru ovog Poziva za podnošenje prijava

**LISTA TRAŽENIH DOKUMENATA ZA PRIJAVU KONCEPTA PROJEKTA**

* Koncept projekta (Prilog 2)

**DOSTAVLJANJE KONCEPTA PROJEKTA**

Koncepti trebaju biti dostavljeni online putem Grants Management Platforme(GMP) [https://gmp.smartbalkansproject.org](https://gmp.smartbalkansproject.org/) najkasnije do **15.02.2023 do 23:59h.**

Napomena: Aplikanti trebaju biti registrovani na Grants Management Platformi **pre** dostavljanja dokumenata aplikacije.

Pitanja vezana za ovaj poziv mogu biti poslana na e-mail ([grants2@smartbalkansproject.org](mailto:grants1@smartbalkansproject.org)) pre roka navedenog u vremenskom okviru.

Online info sesija je planirana za 20.01.2023. u 14:00. Link za prijavu na info sesiju: https://us02web.zoom.us/j/82612675534

Odgovori na sva pitanja će biti objavljeni na GMP, ne kasnije od 10 dana pre roka za dostavljanje koncepata.

**VREMENSKI OKVIR JAVNOG POZIVA**

|  |  |
| --- | --- |
| **Kalendar poziva za dostavljanje prijava** | **Rok** |
| Objavljen poziv na dostavljanje koncepata projekta za Nacionalne intervencije | 30.12.2022. |
| Info sesija | 20.01.2023. |
| Pitanja vezana za Poziv za dostavljanje prijava | 25.01.2023. |
| Odgovori na pitanja vezana za Poziv za dostavljanje ponuda objavljeni na GMP | 03.02.2023. |
| **Dostavljanje koncepta projekata** | **15.02.2023.** |
| Poziv uspešnim aplikantima da dostave potpune aplikacije | 31.03. 2023. |
| Dostavljanje potpune aplikacije\* | 27.04. 2023. |
| Objavljivanje rezulata izbora potpunih aplikacija\* | 18.05 2023. |
| Potpisivanje ugovora o dodeli granta\* | 31.05. 2023. |

*\*Okvirni plan*

**KRITERIJ ZA EVALUACIJU KONCEPATA PROJEKATA**

Kao deo administrativne evaluacije, CRPM zadržava pravo da verifikuje informacije i dokumente dostavljene od strane aplikanta, sa autorizovanim institucijama takvih usluga ili državnim institucijama.

Koncepti će biti evaluirani prema kriterijima navedenim ispod.

Koncepti će dobiti maksimalan ukupni zbir od 40 poena koristeći kriterije navedene u evaluacijskoj tabeli ispod.

Tabela evaluacije je podeljen u naslove i podnaslove. Svaki podnaslov će dobiti ocenu od 1 do 5 i to: 1 = vrlo loše; 2 = loše; 3 = dovoljno; 4 = dobro; 5 = vrlo dobro.

| **KRITERIJ** | **ZBIR** | |
| --- | --- | --- |
| **1. Relevantnost projekta** | zbir | **20** |
| * 1. Koliko je relevantan predlog ciljevima i prioritetima poziva za podnošenje prijava? Koliko je predlog relevantan specifičnim temama/sektorima/područjima ili bilo kojim drugim specifičnim zahtevima i smernicama navedenim u smernicama za aplikante? Da li su očekivani rezultati projekta u skladu sa očekivanim rezultatima definisanim u smernicama za aplikante? | 5 |  |
| * 1. Koliko je relevantan predlog posebnim potrebama i ograničenjima ciljanog regiona i/ili relevantnih sektora? Da li postoje neki aspekti dodatne vrednosti i sinergije sa drugim sličnim inicijativama i koji su napori da se izbegne dupliciranje? Da li je predlog baziran na relevantnim državnim strateškim dokumentima? | 5 |  |
| 1.3 Da li su konačni korisnici i ciljne grupe izabrani strateški i jasno definisani? Da li su njihove potrebe (kao nosioci prava ili nosioci dužnosti) i ograničenja jasno definisani i da li predlog njih adresira na odgovarajući način? | 5 |  |
| 1.4 Da li predlog sadržava posebne elemente dodatne vrednosti (npr. Inovacija, najbolje prakse, konstruktivno partnerstvo sa vlastima, relevantnim telima; promocija rodne jednakosti i jednakih prilika, potrebe marginalizovane populacije, zaštita okoliša)? Ili ima neka druga unakrsno povezana pitanja/oblasti koje donose dodatnu vrednost? | 5 |  |
| **2. Dizajn projekta** | Pod-zbir | **20** |
| 2.1 Koliko je koherentan celokupni dizajn projekta?  Da li predlog navodi očekivane rezultate koji će biti ostvareni kroz projekat? Da li logika intervencije objašnjava ubedljivo kako će očekivani rezultati biti ostvareni? | 5x2\* |  |
| 2.2 Da li dizajn odražava analizu uključenih problema i kapacitete relevatnih zainterresovanih strana? | 5 |
| 2.3 Da li dizajn razmatra i spoljne faktore (rizike i pretpostavke) i uključuje planove za prilagođavanje takvim rizicima koji se materijalizuju, ili ako pretpostavke nisu ispunjene? | 5 |  |
| **UKUPNI ZBIR** | | **40** |

*\*Dupli bodovi*

Samo koncepti sa zbirom od minimalno 20 poena će biti razmatrane za pred-selekciju.

Broj aplikanata koji će biti pozvani za dostave potpune projektne aplikacije može biti najmanje dva puta veći od broja grantova koje će program dodeliti (uzimajući u obzir da ukupna vrednost dodeljenih sredstava ne može prevazići planiranu vrednost za ovaj tip granta). Uža lista za potpune aplikacije će biti bazirana na rangiranju koncepata koje će obaviti evaluatori i Selekciona komisija.

**POZIV USPEŠNIM APLIKANTIMA DA DOSTAVE POTPUNU APLIKACIJU**

Bazirano na evaluaciji primljenih koncepata projekata za grant nacionalne intervencije i odluke Selekcione komisije, aplikanti koji uđu u uži izbor će biti pozvani da dostave potpuni predlog projekta.

1. U skladu sa implementacijom 16. cilja održivog razvoja: Promovisanje miroljubivih i inkuzivnijih društava za održivi razvoj, osiguranje pristupa pravdi za sve i izgradnja učinkovitih i odgovornih institucija na svim nivoima. [↑](#footnote-ref-2)
2. Ova oznaka ne dovodi u pitanje stajališta o statusu i u skladu je s Rezolucijom Saveta bezbednosti UN-a 1244/1999 i mišljenjem Međunarodnog suda pravde o proglašenju nezavisnosti Kosova [↑](#footnote-ref-3)
3. Proces registracije nije automatski i može trajati nekoliko dana. Preporučeno je da se započne sa registracijom minimalno 10 dana pre roka. [↑](#footnote-ref-4)
4. a) Zakon o udruženjima [↑](#footnote-ref-5)